RESOLUCIÓN do 10 de xuño de 2016 pola que se conceden subvencións, en réxime de concorrencia competitiva, para a realización de proxectos de equipamentos térmicos de biomasa, cofinanciadas polo Fondo Europeo de Desenvolvemento Rexional no marco do programa operativo Feder-Galicia 2014-2020 e incluídas na convocatoria anticipada efectuada mediante Resolución do 23 de decembro de 2015 (Diario Oficial de Galicia número 248, do 30 de decembro).
Instituto Enerxético de Galicia — III. Outras disposicións — 23/06/2016

Antecedentes:
1. Ao abeiro da Resolución do 23 de decembro de 2015 pola que se estableceron as bases reguladoras e se anunciou a convocatoria de subvencións para a realización de proxectos de equipamentos térmicos de biomasa (en diante, bases reguladoras), por parte da Administración estatal e entidades dela dependentes, as administracións locais de Galicia e as entidades instrumentais dela dependentes, entidades sen animo de lucro e empresas e autónomos interesados, solicitáronse axudas para as actuacións previstas no artigo 5 das bases reguladoras.
2. Unha vez rematado o prazo de emenda daquelas solicitudes que non reunían os requisitos previstos na convocatoria, procedeuse ao estudo e á avaliación dos expedientes por parte da Comisión de Valoración, sobre a base dos criterios fixados no artigo 14 das bases reguladoras.
Consideracións legais:
1. Correspóndelle á Xerencia do Instituto Enerxético de Galicia a competencia para instruír o procedemento administrativo de concesión das subvencións e ao director do citado ente público ditar as diferentes resolucións que deriven da súa tramitación (artigo 12 das bases reguladoras).
2. Neste procedemento só se teñen en conta aqueles feitos, alegacións ou probas aducidos polos propios interesados.
3. No artigo 19 da Lei 9/2007, do 13 de xuño, de subvencións de Galicia (DOG núm. 121, do 25 de xuño), parágrafo 1º, disponse: «Para efectos desta lei, terá a consideración de concorrencia competitiva o procedemento mediante o cal a concesión das subvencións se realiza a través da comparación das solicitudes presentadas, co fin de establecer unha prelación entre estas de acordo cos criterios de valoración previamente fixados nas bases reguladoras e na convocatoria e de adxudicar, co límite fixado na convocatoria dentro do crédito dispoñible, aquelas que obtivesen maior valoración en aplicación dos citados criterios».
4. En virtude do disposto no artigo 15.4 das bases, con carácter xeral, non se enviarán notificacións postais e, de conformidade co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, no caso das resolucións de concesión da subvención, poderase substituír a notificación individual pola publicación no DOG e na páxina web do Inega (www.inega.es). Nesta publicación especificarase a data da convocatoria, o beneficiario, a cantidade concedida e a finalidade das subvencións outorgadas. Coa dita publicación poderase remitir aos beneficiarios a que consulten a información detallada da resolución a través do taboleiro electrónico de anuncios habilitado para estes efectos na referida páxina web.
5. Mediante Resolución do 25 de maio de 2016 (DOG núm. 104, do 2 de xuño) redistribúense e minóranse os créditos orzamentarios por epígrafes recollidos na Resolución do 23 de decembro de 2015 pola que se establecen as bases reguladoras e se anuncia a convocatoria anticipada de subvencións para proxectos de equipamentos térmicos de biomasa, para o ano 2016, co obxecto de poder atender todas as peticións de axuda admitidas a trámite. Redistribúense do seguinte xeito:
6. Para determinar e cuantificar o investimento elixible sobre o que aplicar a porcentaxe de axuda correspondente ás actuacións proxectadas polos solicitantes, tívose en conta o disposto nos artigos 5 e 7 das bases reguladoras.
Nas axudas recollidas nestas bases reguladoras, a excepción daquelas en que os beneficiarios sexan administracións públicas ou entidades xurídicas sen ánimo de lucro que non poidan emprender actividades económicas que repercutan en terceiros, teranse en conta tamén as condicións que se establecen no capítulo I do Regulamento (UE) núm. 651/2014, da Comisión, do 17 de xuño, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías).
O importe da subvención non superará en ningún caso os 200.000 euros por proxecto e o 1.000.000 de euros por solicitante.
De acordo con todo o anterior e dentro do prazo fixado pola norma reguladora da convocatoria, esta dirección
Primeiro. Ordenar a publicación no
Diario Oficial de Galicia
das axudas concedidas con cargo ás aplicacións orzamentarias que figuran na seguinte táboa e que aparecen recollidas no anexo desta resolución.
Segundo. As solicitudes non incluídas na resolución de concesión entenderanse denegadas (artigo 23.3 da Lei 9/2007, do 13 de xuño, de subvencións de Galicia).
Terceiro. Todos os beneficiarios poderán obter a información detallada dos requisitos da subvención concedida accedendo ao taboleiro electrónico a través da aplicación informática habilitada para estas axudas, co usuario e contrasinal do solicitante, desde a páxina web do Instituto Enerxético de Galicia (www.inega.es), na epígrafe «Programa para a instalación de caldeiras de biomasa 2016. Empresas, administracións públicas e entidades sen animo de lucro».
Cuarto. A dotación para financiar esta convocatoria é suficiente para que perciban as axudas solicitadas todos os proxectos que foron admitidos a trámite e reúnen os requisitos establecidos nesta convocatoria.
Quinto. De acordo co disposto no artigo 18 das bases reguladoras, se transcorresen dez (10) días hábiles desde a publicación desta resolución no DOG sen que os interesados que figuran no anexo comunicasen expresamente a súa renuncia á subvención, entenderase que a aceptan e, desde ese momento, adquirirán a condición de beneficiarios.
Contra a presente resolución, que pon fin á vía administrativa, poderase interpor recurso contencioso-administrativo ante os xulgados do contencioso-administrativo de Santiago de Compostela, no prazo de dous (2) meses contados desde o día seguinte ao da súa publicación no DOG, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente e con carácter previo, pódese interpor recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Todo iso sen prexuízo de calquera outro recurso que se considere oportuno.
Santiago de Compostela, 10 de xuño de 2016
Procedemento: proxectos de equipamentos térmicos de biomasa.
Beneficiarios: empresas e autónomos, administracións públicas e entidades sen ánimo de lucro.